wickkiey/tamil-wikipedia-markdown huggingface dataset:
# கோயம்புத்தூர் மாவட்டக் காவல்

கோயம்புத்தூர் மாவட்டக் காவல் அல்லது கோவை மாவட்டக் காவல் என்பது தமிழ்நாடு காவல் துறையின் கோயம்புத்தூர் மாவட்டக் காவல் பிரிவு ஆகும். இது கோயம்புத்தூர் மாநகர் மற்றும் கோயம்புத்தூர் புறநகர் பகுதியான போத்தனுரைத் தவிர்த்து மாவட்டம் முழுமையிலும் தன் செயல் எல்லையைக் கொண்டுள்ளது. நேரடியாக இந்தியக் காவல் பணிக்குத் தேர்வான அல்லது இந்தியக் காவல் பணி தகுதி வழங்கப்பட்ட ஒரு காவல் கண்காணிப்பாளரால் (Superintendent of Police SP) நிருவகிக்கப்படுகிறது. காவல் கண்காணிப்பாளருக்குக் கீழே இரு கூடுதல் துணைக் காவல் கண்காணிப்பாளர்களும் (Additional Deputy Superintendent of Police ADSP) இரு துணைக் காவல் கண்காணிப்பாளர்களும் பணிபுரிகின்றனர். கோயம்புத்தூர் மாவட்டக் காவல் அலுவலகம் (DPO) கோயம்புத்தூர் மாநகரில் ஸ்டேட் பேங்க் சாலையில், மாவட்ட ஆட்சியர் அலுவலகத்தின் அருகில் செயல்படுகிறது.  

வால்பாறை, பெரியநாயக்கன் பாளையம், பேரூர், பொள்ளாச்சி ஆகிய இடங்களில் துணைக் காவல் கண்காணிப்பு அலுவலகங்கள் செயல்படுகின்றன. இவ்வலுவலகங்களில் துணைக் காவல் கண்காணிப்பாளர்கள்(DSP) செயல்படுகிறார்கள். ஆய்வாளர்களாகப் பணி புரிந்து பணி மூப்பு அடிப்படையில் பதவி உயர்வு பெற்றவர்களும், தமிழ் நாடு அரசுப் பணியாளர் தேர்வாணையத்தால் தமிழ் நாடு அரசுப் பணியாளர் தேர்வாணையம் நேரடியாகத் தெரிவு செய்யப்பட்டவர்களும் இப் பதவிகளை வகிக்கின்றனர்.  

இந்தத் துணைக் காவல் கண்காணிப்பாளர்களுக்குக் கீழ் பல காவல் நிலையங்கள் செயல்படுகின்றன. இக்காவல் நிலையங்களில் ஆய்வாளர்கள், தலைமைக் காவலர்கள், எழுத்தர்கள், காவலர்கள், ஓட்டுனர்கள் ஆகியோர் பணிபுரிகின்றனர்.  

மாவட்டக் காவல் அலுவலகத்தில் அமைச்சுப் பணியாளர்களும் பணிபுரிகின்றனர். இவர்களுடைய பணிகளில், காவல் கண்காணிப்பாளரின் நேர்முக உதவியாளரில் தொடங்கி, உதவியாளர் வரை பல்வேறு பணி நிலைகள் உள்ளன. இப்பணியாளர்களில் வேலை வாய்ப்பு அலுவலகத்தில் பதிவு செய்தவர்கள், தமிழ் நாடு அரசுப் பணியாளர் தேர்வாணையத்தின் வாயிலாகத் தேர்வு பெற்றவர்கள், மற்றும் காவல் பணியில் இருக்கும் பொழுது உயிர் நீத்தோரின் வாரிசு அடிப்படையில் தகுந்த கல்வித்தகுதியுடன் பணியமர்த்தப்பட்டவர்கள் ஆகியோர் அடங்குவர்.  

கோயம்புத்தூர் மாவட்டக் காவல் வலை தள முகவரி: http://coimbatoredistrictpolice.com/
# இலங்கையில் தேர்தல்கள்


**இலங்கையில் தேர்தல்கள்** பல கட்டங்களில் நடத்தப்படுகின்றன. அரசுத்தலைவர் (சனாதிபதி) தேர்தல், நாடாளுமன்றத் தேர்தல்கள் தேசிய அளவில் நடத்தப்படுகின்றன. இவற்றைவிட மாகாண சபை, உள்ளூராட்சி சபைகளுக்கான் தேர்தல்களும் நடைபெறுகின்றன. அனைத்துத் தேர்தல்களும் இலங்கைத் தேர்தல் ஆணையத்தால் நடத்தப்படுகின்றன.  

## அரசுத்தலைவர் அல்லது சனாதிபதி
அரசுத்தலைவர் அல்லது சனாதிபதி ஐந்தாண்டு காலத்திற்கு உடனடி-வாக்கெடுப்பு மூலம் நேரடியாகத் தேர்ந்தெடுக்கப்படுகிறார். வாக்காளர்கள் மூன்று வேட்பாளர்களை வரிசைப்படுத்துகிறார்கள். முதல் சுற்று வாக்கெடுப்பில் எந்த வேட்பாளரும் பெரும்பான்மை (50% இற்கும் அதிகமான வாக்குகள்) பெறவில்லை என்றால், வெற்றியாளரைத் தீர்மானிக்க முதல் விருப்பத்தேர்வு வேட்பாளர் நீக்கப்பட்ட வாக்குகளிலிருந்து இரண்டாவது, மூன்றாவது விருப்பத்தேர்வுகள் பயன்படுத்தப்படும். 2024 தேர்தலில் மட்டுமே முதல் முறையாக இரண்டாம் கட்ட வாக்கெடுப்பின் மூலம் அரசுத்தலைவர் தேர்ந்தெடுக்கப்பட்டார்.  

## நாடாளுமன்றம்
**நாடாளுமன்றத்தில்** 225 உறுப்பினர்கள் உள்ளனர், ஐந்தாண்டு காலத்திற்கு தேர்ந்தெடுக்கப்பட்ட 196 உறுப்பினர்கள் விகிதாசாரப் பிரதிநிதித்துவத் தேர்தல் முறையின் மூலம் பல-தொகுதி தேர்தல் மாவட்டங்களில் தேர்ந்தெடுக்கப்படுகின்றனர். அங்கு ஒவ்வொரு கட்சிக்கும் மொத்த வாக்குகளின் விகிதத்தின்படி ஒவ்வொரு மாவட்டத்திற்கும் ஒதுக்கீட்டில் இருந்து பல இடங்கள் ஒதுக்கப்படுகின்றன. தேசியப் பட்டியல் என்று அழைக்கப்படும் ஏனைய 29 பேர் நாடளாவிய ரீதியில் கட்சி பெறும் விகிதாசார வாக்குகளின்படி ஒவ்வொரு கட்சியின் செயலாளராலும் நியமிக்கப்படுகின்றனர்.  

## உள்ளூராட்சி சபைகள்
இலங்கையில் உள்ளூராட்சி சபைகள்:  
- மாநகர சபைகள்
- நகர சபைகள்
- பிரதேச சபைகள்
ஆகியவற்றிற்கான உறுப்பினர்கள் மக்களால் தெரிவு செய்யப்படுகின்றனர்.  

## அண்மைய தேர்தல்கள்
### 2024 அரசுத்தலைவர் தேர்தல்

### 2020 நாடாளுமன்றத் தேர்தல்

## கடந்தகாலத் தேர்தல்களும் பொது வாக்கெடுப்புகளும்
# குழூஉக்குறி

**குழூஉக்குறி** என்பது ஒரு குறிப்பிட்ட துறையைச் சேர்ந்தவர் அல்லது ஒரு குறிப்பிட்ட குழுவினர் தங்களுக்குள் மட்டும் பொருள் விளங்கிக் கொள்ளும் படியாகப் பயன்படுத்தும் சொற்கள் ஆகும். இது தகுதிச் சொல் வழக்கின் மூவகைகளுள் ஒன்று. மங்கலம் மற்றும் இடக்கர் அடக்கல் இதர இரண்டாகும். யானைப் பாகர்கள், விவசாயிகள், வணிகர்கள், கலைஞர்கள், தமிழ் மருத்துவர் முதலியோர் பேசும் சில சொற்கள் அத்துறை சார்ந்தோருக்கே புரியும்.  

## தமிழ்க் குழூஉக்குறிகளின் தனித்தன்மை

தமிழ்க் குழூஉக்குறிகள் யாவும் தூய தமிழாகவே இருக்கும். மற்ற திராவிட மொழிகளிலோ அது பெரும்பாலும் சமசுகிருதமாக இருக்கும். இது மற்ற திராவிட மொழிகளைப் ‌போலன்றி தமிழுக்குரிய தனிச்சிறப்பு ஆகும்.
# தமிழ்நாடு அரசுப் பணியாளர் தேர்வாணையம்



**தமிழ்நாடு அரசுப் பணியாளர் தேர்வாணையம்** (*Tamil Nadu Public Service Commission*- TNPSC) என்பது தமிழக அரசுப் பணிக்குத் தேவையானவர்களை தகுந்த போட்டித் தேர்வுகள் வாயிலாகத் தேர்வு செய்ய ஏற்படுத்தப்பெற்ற ஒரு அரசு சார்ந்த அமைப்பு ஆகும். இது இந்தியாவில் மாநில அளவில் உருவாக்கப்பெற்ற முதல் தேர்வாணையமாகும். 1929இல் சென்னை மாகாண சட்டமன்றத்தில் நிறைவேற்றப்பெற்ற ஒரு சட்டத்தின் மூலம் ஒரு தலைவர் மற்றும் இரண்டு உறுப்பினர்களை கொண்டு உருவாக்கப்பெற்றது. அப்பொழுது இதன் பெயர் The Madras Service Commission. மாநில மறுசீரமைப்புக்குப் பின் 1957இல் இது மதராசு அரசுப் பணியாளர் தேர்வாணையம் (Madras Public Service Commission) என்று பெயர் மாற்றம் செய்யப்பெற்று, சென்னையைத் தலைமையிடமாகக் கொண்டு செயல்படத் தொடங்கியது. சென்னை மாநிலம் என்பது தமிழ்நாடு என மாற்றம் பெற்ற பிறகு இதுவும் தானாகவே ”தமிழ்நாடு அரசுப் பணியாளர் தேர்வாணையம்” என்று மாறிவிட்டது.  

## அமைப்பு

தமிழக அரசால் ஏற்படுத்தப் பெற்ற இத் தேர்வாணையம் ஒரு தலைவர், மற்றும் குறிப்பிட்ட அளவிலான உறுப்பினர்களைக் கொண்டு செயல்படுகிறது.  
இவர்களின் பணிவிதிகள் தமிழ்நாடு அரசுப் பணியாளர் தேர்வாணையம் ஒழுங்குமுறை சட்டம்,1954 கீழ் வரையறுக்கப்பட்டுள்ளன.  

## பணிகள்

தேர்வாணையம் ஆற்ற வேண்டிய பணிகள் என்ன என்பதன் விவரங்கள் இந்திய அரசியலமைப்பு சட்டத்தின் பிரிவு 320-இல் குறிப்பிடப்பட்டுள்ளன. இந்திய அளவில் ஒன்றிய அரசுப்பணியாளர் தேர்வாணையம் செயல்படுவது போல் தமிழக அளவில் இது செயல்படுகிறது.  
அரசு அலுவலகங்களில் உதவியாளர் முதல் வருவாய்க் கோட்டாட்சியர், வட்டாட்சியர், நகராட்சி ஆணையாளர், துணைக் காவல் கண்காணிப்பாளர், துணை ஆட்சியர் அல்லது இது போன்ற முதன்மைப் பணிகளுக்குத் தேவையானவர்களைத் தகுந்த போட்டித் தேர்வுகள் நடத்தி தேர்வு செய்யும் பணிகளைச் செய்கிறது.  

## தலைவர்

தமிழ்நாடு அரசு பணியாளர் தேர்வாணையத்தின் தலைவர் பதவிக்கு டாக்டர் பாலச்சந்திரன் இ. ஆ.ப கடந்த ஜூன் மாதம் ஓய்வு பெற்றார் அதன்பிறகு தற்போது வரை யாரும் நியமிக்கப்படவில்லை.  

## வெளி இணைப்பு

- தமிழ்நாடு அரசுப் பணியாளர் தேர்வாணையத்தின் அதிகாரப்பூர்வ இணைய தளம்
- தமிழ்நாடு அரசுப் பணியாளர் தேர்வாணையத்தின் விளக்கக் குறிப்பேடு
- தமிழ்நாடு அரசுப் பணியாளர் தேர்வாணைய தேர்விற்கான இலவச இணையதள பயிற்சி (online test for tnpsc exam)
- தமிழ்நாடு பொது விநியோக அமைப்பு
- TNPSC Updates
# 1996 இந்தியப் பொதுத் தேர்தல்



இந்தியக் குடியரசின் பதினோறாவது **நாடாளுமன்றத் தேர்தல் 1996** ஆம் ஆண்டு நடைபெற்றது. தேர்தலில் வெற்றி பெற்ற உறுப்பினர்களைக் கொண்டு பதினோராவது மக்களவை கட்டமைக்கப்பட்டது. ஆளும் இந்திய தேசிய காங்கிரசு தோல்வியடைந்தது. ஆனால் எக்கட்சிக்கும் அறுதிப்பெரும்பான்மை கிடைக்கவில்லை. முதலில் தனிப்பெரும் கட்சியான பாரதிய ஜனதா கட்சியின் அடல் பிகாரி வாச்பாய் பிரதமரானார். ஆனால் நாடாளுமன்றத்தில் அவரால் பெரும்பான்மையை நிருபிக்க முடியாததால் 13 நாட்களில் அவர் ஆட்சி கவிழ்ந்தது. பின்னர் மாநிலக் கட்சிகளும் கம்யூனிஸ்ட் கட்சிகளும் இணைந்து உருவாக்கிய ஐக்கிய முன்னணியின் தேவகவுடாவும் இந்தர் குமார் குஜ்ரால் லும் காங்கிரசின் ஆதரவுடன் பிரதமராகினர்.  

## பின்புலம்
இத்தேர்தலின் போது இந்திய மக்களவையில் 533 தேர்ந்தெடுக்கப்பட்ட உறுப்பினர்களும் நேரடியாக நியமிக்கப்பட்ட இரு ஆங்கிலோ-இந்தியர்களும் இருந்தனர். ஆட்சியில் இருந்த பி. வி. நரசிம்ம ராவ் அரசு ஆட்சியாளர் எதிர்ப்பு காரணமாக குறைவான இடங்களிலேயே வென்றது. எக்கட்சிக்கும் தனிப்பெரும்பான்மை கிடைக்காததால் **தொங்கு நாடாளுமன்றம்** ஆக உருவானது. அதிக இடங்களை வென்ற கட்சியான பாரதிய ஜனதா கட்சியின் தலைவர் வாஜ்பாயை அரசமைக்க இந்தியக் குடியரசுத் தலைவர் அழைத்தார். பாஜகவுக்கு தனிப்பெரும்பான்மை இல்லையென்பதால் தேவையான ஆதரவைத் திரட்ட வாஜ்பாய்க்கு 13 நாட்கள் தரப்பட்டன. ஆனால் பிறகட்சிகள் பாஜகவை மதவாத கட்சி என்ற தவறான பார்வையால் அதற்கு ஆதரவளிக்க மறுத்துவிட்டன. வாஜ்பாய் பதவி விலகினார். அதன் பிறகு எதிர் கட்சியான காங்கிரசுக்கும் ஆட்சி அமைப்பதற்கு பெரும்பாண்மை இல்லாத நிலையில் பல மாநிலங்களில் வெற்றி பெற்ற கட்சிகள் மற்றும் கம்யூனிஸ்ட் கட்சிகளும் சேர்ந்து ஐக்கிய முன்னணி என்ற கூட்டணியை உருவாக்கி. ஜனதா தளம் கட்சியை ஆட்சி அமைக்க வைத்தனர். இக்கூட்டணிக்கு காங்கிரசு (அமைச்சரவையில் சேராமல்) வெளியிலிருந்து ஆதரவு தர முன்வந்தது. பிரதமர் பதவிக்கு அனைவராலும் ஏற்றுக்கொள்ளப்பட்ட ஜனதா தளம் கட்சியின் முன்னணி தலைவரும் அன்றைய கர்நாடக மாநில முதல்வருமான தேவகவுடா தேர்ந்தெடுக்கபபட்டார்.  

## முடிவுகள்
| பாஜக | 20.29 | 161 |  |
| --- | --- | --- | --- |
| பாஜக கூட்டணிக் கட்சிகள்
சமதாக் கட்சி
சிவ சேனா
ஹிமாச்சல் முன்னேற்றக் கட்சி | 4.01
2.17
1.49
0.35 | 26
8
15
3 |  |
| காங்கிரசு | 28.8 | 140 |  |
| தேசிய முன்னணி
ஜனதா தளம்
சமாஜ்வாதி கட்சி
தெலுங்கு தேசம் | 14.33
8.08
3.28
2.97 | 79
46
17
16 |  |
| இடதுசாரி முன்னணி
சிபிஎம்
சிபிஐ
புரட்சிகர சோசலிசக் கட்சி
ஃபார்வார்டு ப்ளாக் | 9.10
6.12
1.97
0.63
0.38 | 52
32
12
5
3 |  |
| தமாக | 2.19 | 20 |  |
| திமுக | 2.14 | 17 |  |
| பகுஜன் சமாஜ் கட்சி | 4.02 | 11 |  |
| மற்றாவை
அகாலி தளம்
அசாம் கன பரிசத்
திவாரி காங்கிரசு
இந்திய ஒன்றிய முஸ்லிம் லீக்
மஜ்லீஸ்-ஈ-இத்தீஹாதுல் முஸ்லீமன்
சுயாட்சி மாநிலம் வேண்டுதல் குழு
மத்திய பிரதேச முன்னேற்றக் காங்கிரசு
சிக்கிம் ஜனநாயக முன்னணி
ஐக்கிய கோவர்கள் ஜனநாயகக் கட்சி
கேரள காங்கிரசு (மணி)
ஜார்க்கண்ட் முக்தி மோர்ச்சா
கர்நாடக காங்கிரசு கட்சி
மகாராஷ்டிரவாடி கோமாந்தக் கட்சி | 4.23
0.76
0.76
1.46
0.23
0.10
0.05
0.10
0.04
0.03
0.11
0.38
0.17
0.04 | 28
8
5
4
2
1
1
1
1
1
1
1
1
1 |  |
| வெற்றி பெறாத கட்சிகள் | 4.61 | 0 |  |
| சுயெட்சைகள் | 6.28 | 9 |  |
| நியமிக்கப்பட்டவர்கள் | — | 2 |  |
| மொத்தம் | 100.00% | 545 | } |

தேர்தலுக்குப் பின் உருவான கூட்டணி ஆட்சி நிலவரம்:  
| அரசமைத்த கூட்டணி |  |
| --- | --- |
| ஐக்கிய முன்னணி (192)
காங்கிரசு (வெளியிலிருந்து அதரவு) (140) |  |
| **மொத்தம்**: 332 உறுப்பினர்கள்(61.1%) | } |

## இவற்றையும் காண்க
- தமிழ்நாட்டில் இந்திய நாடாளுமன்றத் தேர்தல், 1996
# வார்ப்புரு:Sri Lankan presidential election, 1982

**1982 இலங்கை அரசுத்தலைவர் தேர்தல் முடிவுகள்**  
|-  
! align= colspan=2 valign=top| வேட்பாளர் !! align= valign=top| கட்சி !! align= valign=top| வாக்குகள் !! align= valign=top| %  
|-  
| bgcolor=|&nbsp; || align= ஜே.ஆர்.ஜெயரவர்த்தனா || align= ஐக்கிய தேசியக் கட்சி || 3,450,811 || 52.91%  
|-  
| bgcolor=|&nbsp; || align= எக்டர் கொப்பேக்கடுவ || align= இலங்கை சுதந்திரக் கட்சி || 2,548,438 || 39.07%  
|-  
| bgcolor=|&nbsp; || align= ரோகண விஜேவீர || align= ஜனதா விமுக்தி பெரமுன || 273,428 || 4.19%  
|-  
| bgcolor=|&nbsp; || align= குமார் பொன்னம்பலம் || align= அகில இலங்கை தமிழ் காங்கிரஸ் || 173,934 || 2.67%  
|-  
| bgcolor=|&nbsp; || align= கொல்வின் ஆர். டி சில்வா || align= லங்கா சமசமாசக் கட்சி || 58,531 || 0.90%  
|-  
| bgcolor=|&nbsp; || align= வாசுதேவ நாணயக்கார || align= நவ சமசமாசக் கட்சி || 17,005 || 0.26%  
|-  
| align= colspan=3| **கணிப்புக்கு எடுக்கப்பட்ட வாக்குகள்** || **6,522,147** || **100.00%**  
|-  
| align= colspan=3| நிராகரிக்கப்பட்ட வாக்குகள் || 80,470 ||  
|-  
| align= colspan=3| மொத்தமாக வாக்களித்தவர்கள் || 6,602,617 ||  
|-  
| align= colspan=3| பதிவு செய்யப்பட்ட வாக்குகள் || 8,145,015 ||  
|-  
| align= colspan=3| வாக்கு வீதம் || 81.06% ||  
|-  
|align= colspan=5|மூலம்: இலங்கை தேர்தல் திணைக்களம்  
|-  
|}<noinclude>  

</noinclude>
# தமதேதவோ வானூர்தி நிலையம்


**மாஸ்கோ தமதேதவோ வானூர்தி நிலையம் ** ( *மஸ்கொவ்ஸ்க்கி அயெரபோர்த் தமதேதவா*) உருசியாவின் மாஸ்கோவின் புறநகர்ப் பகுதியான *தமதேதவ்ஸ்க்கி மாவட்டத்தில்* அமைந்துள்ள ஒரு பன்னாட்டு வானூர்தி நிலையமாகும். மாஸ்கோ நகரின் மையத்திலிருந்து 42 கி.மீ. (26 மைல்) தொலைவில் உள்ளது. உருசியாவின் வானூர்தி நிலையங்களிலேயே பயணிகளின் எண்ணிக்கை கொண்டும் பொருட்களின் போக்குவரத்தைக் கொண்டும் மிகப்பெரும் வானூர்தி நிலையமாகும்(2009ஆம் ஆண்டை விட 19.2% கூடுதலாக 22.5 மில்லியன் பயணிகள் 2010ஆம் ஆண்டில் பாவித்துள்ளனர்). மாஸ்கோவில் உள்ள மூன்று வானூர்தி நிலையங்களில் ஒன்றாகும்; மற்றவை *செரமெத்தியேவோ*, *வுனுக்கோவா* ஆகும்.  

2003ஆம் ஆண்டில் இந்த வானூர்தி நிலையம் அகன்ற உடல் வானூர்திகளை செலுத்த ஏதுவாக விரிவாக்கப்பணிகளை மேற்கொண்டது. ஓடுபாதைகள்,நகர்பாதைகள் மற்றும் நிறுத்துமிடங்கள் இதற்கேற்றவாறு விரிவுபடுத்தப்பட்டு வலுப்படுத்தப்பட்டன. இதன் பின்னர் 2009ஆம் ஆண்டு இந்நிலையம் ஏர்பஸ் ஏ380 இரக புதிய பெரும் வானூர்திகளை இயக்க அனுமதி அளிக்கப்பட்டது. உருசியாவில் இவ்வித வானூர்திகளை இயக்க அனுமதிக்கப்பட்ட முதல் நிலையமாக தமதேதவோ விளங்கியது. தவிர இது பன்னாட்டு குடிமை வான்பயண அமைப்பின்(ICAO) F வகை சீர்தரத்தை அடைந்ததற்கான குறிப்பாகவும் அமைந்தது.  

## விபத்துக்கள்
- 2010, திசம்பர் 26 அன்று ஏற்பட்ட ஓர் முழுமையான மின்சாரத் தடங்கலின்போது இந்த வானூர்தி நிலையத்தில் தகுந்த மாற்று மின்னுற்பத்தி சாதனமோ நெருக்கடிநிலை விளக்குகளோ அமைக்கப்படாத பிழை வெளிப்பட்டது.

- 2011, சனவரி 24 அன்று, இடம்பெற்ற தற்கொலைக் குண்டுத் தாக்குதல் ஒன்றில் குறைந்தது 35 பேர் உயிரிழந்தனர். நூற்றிற்கும் மேற்பட்டோர் காயமடைந்தனர்.
# தங்க அரிசி



**தங்க அரிசி** (*Golden rice*) என்பது மரபணு பொறிமுறையின் மூலம் உயிர்ச்சத்து ஏ யின் முன்னோடித் தாதுவான பீட்டா கரோற்றினை இணைத்து உருவாக்கப்பட்ட புதிய நெல்லினமாகும். கடந்த 2000 ஆம் ஆண்டு பன்னாட்டு அரிசி ஆய்வு மையமும் (IRRI), ராக்கேபெல்லெர் அமைப்பும் (The rockefeller foundation) இணைந்து மரபணு மாற்ற உயிரினத்தின் ஐந்தாவது வருகையான இத்தங்க அரிசி உருவாக்கப்பட்டது.இது பற்றிய அறிவியல் தகவல்கள் 2000 ஆம் ஆண்டு அறிவியல் சஞ்சிகையில் வெளியிடப்பட்டது.  

2005 இல் **தங்க அரிசி-2** எனும் மற்றொரு இனம் அறிவிக்கப்பட்டது. இது முன்னர் உருவான தங்க அரிசியைப் போல 23 மடங்கு பீட்டா கரோற்றினைக் கொண்டதாயுள்ளது.  

## உருவாக்கம்
தங்க அரிசி சுவிஸ் தொழில் நுட்ப நிறுவனத்தின் உறுப்பு நிறுவனமான தாவர அறிவியல் நிறுவனத்தில் இன்கோ பொற்றிகஸ் (Ingo Potrykus) மற்றும் புறுவேக் பல்கலைக் கழக பேராசிரியர் பீற்றர் பேயர்(Peter Beyer) ஆகியோர்களால் உருவாக்கப்பட்டது. இச்செயற்றிட்டம் 1992 இல் ஆரம்பமானது.ஒரு முழுமையான உயிரியல் தொகுப்பிப்பாக அமைந்ததால் இக்கட்டுரை வெளியிடப்பட்ட 2000 ஆம் ஆண்டு தங்க அரிசி உயிரித் தொழில்நுட்பத்தின் முக்கிய அடைவாகக் கருதப்பட்டது.  

## ஆதாரம்

pt:Arroz#Arroz dourado
# அறிவியல் துறையில் தமிழர்கள்

**அறிவியல் துறையில் தமிழர்கள்** என்பது உலகெங்கும் பரவியுள்ள அறிவியல் துறையைச் சார்ந்த, தமிழைத் தாய் மொழியாகக் கொண்ட அறிவியலாளர்கள், ஆய்வு மாணவர்கள், மற்றும் அவர்களது ஆய்வுகள் குறித்த பட்டியலாகும்.  

- சித்தர்கள் என்போர் பண்டைய தமிழகத்தின் அறிவியலாளர்கள் ஆவர். அவர்கள் ஆன்மீகவாதிகளோ சாமியார்களோ அல்லர். அவர்கள் விஞ்ஞானிகள் (Scientists). அவர்கள் வானியல், மருத்துவம், வேதியியல் ஆகிய துறைகளில் ஆராய்ச்சி செய்தனர்.

96 உடல்தத்துவங்களாகப் பிரித்து மனித உடற்கூறியலை ( Human Anatomy) ஆராய்ந்தனர்.  

நோயியல் (Pathology) துறையில் மிக ஆழமான ஆராய்ச்சிகளை மேற்கொண்டனர். மனிதர்களுக்கு ஏற்படும் நோய்கள் 4448 என்று வரையறுத்தனர். இது நோயியல் துறையில் அவர்களின் ஆழமான ஆராய்ச்சி அறிவைக் காட்டுகிறது. மூச்சுறுப்புகளில் ஏற்படும் நோய்களை கப நோய்கள் எனவும், செரிமான உறுப்புகளில் ஏற்படும் நோய்களைப் பித்த நோய்கள் எனவும், மற்றவற்றை வாத நோய்கள் எனவும் வகைப்படுத்தினர்.  

மருந்தியல் (Pharmacology) பற்றி விரிவான ஆய்வு செய்தனர். அதன் பயனாக கண்டுபிடித்த மருந்துகளை 32 வகை உள்மருந்துகள், 32 வகை வெளிமருந்துகள் என வகைப்படுத்தினர். மருந்தியல் துறையில் ஏராளமான நூல்களைப் படைத்துள்ளனர்.  

நரம்பியலை ஆராய்ந்து வர்ம மருத்துவத்தைக் கண்டுபிடித்தனர். இந்த வர்ம மருத்துவம் சித்தர்கள் கண்டுபிடித்த நரம்பியல் மருத்துவம் (Neurological medicine) ஆகும்.  

வேதியியல் துறையை வாதம் என்ற பெயரில் ஆராய்ந்தனர். போகர் வேதியியல் துறையில் ஆழமான விரிவான ஆய்வுகளைச் செய்தவர். செயற்கையாக வேதிப்பொருள்களாகிய தாதுக்களைத் தயாரிக்கும் முறைகளைக் கண்டுபிடித்தனர். அதற்கு வைப்புமுறை என்று பெயரிட்டனர். சித்தர்கள் எழுதிய வாதநூல்கள் அனைத்தும் வேதியியல் துறையில் அவர்களின் ஆழமான ஆராய்ச்சியை வெளிப்படுத்துபவை ஆகும்.  

விண்பொறியியல் துறையில் போகர் ஆராய்ந்திருக்கிறார். அதன் பயனாக பஞ்சபூதத்தால் செய்த ஆகாயப்புரவி என்ற விமானத்தைக் கண்டுபிடித்து சீனாவுக்குப் பயணம் செய்திருக்கிறார். ஆகாயப்புரவி என்ற விமானம் பற்றிய குறிப்புகளை போகர் ஏழாயிரம் என்ற நூலில் காணமுடிகிறது.  

உடல், மனம், அறிவு வளர்ச்சிக்குப் பயன்படும் வகையில் யோக ஆய்வுகளைச் செய்து யோக நூல்களையும் படைத்தனர்.  

மெய்யியல் என்னும் தத்துவத்துறையிலும் ஆய்வுகளைச் செய்தனர். தமது தத்துவ ஆய்வுச் சிந்தனைகளை ஞானநூல்களாகப் படைத்தனர். மொத்தத்தில் சித்தர்கள் பலதுறை வல்லுநர்களாக விளங்கினர்.  

சித்த மருந்தியலையும் , சித்த வேதியியலாகிய வாதத்தையும் நவீன வேதியியல் பகுப்பாய்வுக்கு உட்படுத்தி ஆராய்வதன் மூலம் அறிவியல் உலகிற்குப் புதிய வெளிச்சத்தைத் தர முடியும். உலக அறிவியல் வரலாற்றில் சித்தர்களை அறிவியலாளர்களாகக் குறிப்பிடச்செய்ய வேண்டியது நமது கடமை.  

## இந்தியா
- ஆ. ப. ஜெ. அப்துல் கலாம் - இந்தியாவின் எறிகணைகள் வடிவமைப்பு, உருவாக்கம் மற்றும் வான் எரிசுகள் வடிவமைப்பு, உருவாக்கம் ஆகியவற்றில் பங்களிப்பு
- நம்பி நாராயணன் - பத்ம பூஷன் விருது பெற்ற இந்திய விண்வெளி ஆய்வு மையத்தின் முன்னாள் அதிகாரி
- ஐராவதம் மகாதேவன்
- இரா. மதிவாணன்
- க. சீ. கிருட்டிணன்
- கோ. நம்மாழ்வார்
- கோபால்சாமி துரைசாமி நாயுடு
- ச. வெ. இராமன்
- சுப்பிரமணியன் சந்திரசேகர்
- பத்மநாபன் பலராம்
- மயில்சாமி அண்ணாதுரை
- மான்கொம்பு சாம்பசிவன் சுவாமிநாதன்
- ய. சு. ராஜன்
- வெங்கட்ரமணன்
- வெங்கட்ராமன் ராமகிருஷ்ணன்
- ரவி கண்ணன்
- இராசகோபாலன் சிதம்பரம்
- சிவதாணு பிள்ளை
- இராமானுசன்
- வே. தில்லைநாயகம்
- சுப்பையா அருணன்
- க. பாசுக்கரன்

## இலங்கை
- ஸ்டான்லி ஜெயராஜா தம்பையா
- எஸ். கே. மகேஸ்வரன்
- சி. ஜே. எலியேசர்

- சிவசுப்பிரமணியம் ரவீந்திரநாத்
- வீரசிங்கம் துருவசங்கரி
# ரோன் ஆறு



**ரோன்** என்பது ஐரோப்பாவில் பாயும் முக்கிய ஆறுகளில் ஒன்று. இது சுவிட்சர்லாந்தில் உருவாகி அங்கிருந்து பிரான்சின் தென்-கிழக்கு ஊடாகப் பாய்கிறது. நடுநிலக் கடலின் வாயிலில் உள்ள ஆர்லெஸ் என்ற இடத்தில் இது *பெரும் ரோன்* (*Grand Rhône*), மற்றும் *சிறிய ரோன்* (*Petit Rhône*) என்ற இரண்டு ஆறுகளாகப் பிரிகின்றது.
# பயனர் (கணினியல்)

**பயனர்** (user) எனும் சொல்லானது கணனியில் துறையில் பயன்படுத்துவோர் மற்றும் பயன்பெறுவோர் எனும் இரண்டு பொருற்களை முதன்மையாகக் கொண்டது. கணினித் துறையில் "பயனர்" எனும் சொல் மனிதர்களையும் மனிதரல்லாத அதேவேளை மனிதரால் இயக்கும் தானியங்கிகளையும் சிலநேரம் குறிக்கும்.  

## கணினியில் பயனர்
கணினியில் பயனர் எனும் சொல்லானது, கணினியைப் பயன்படுத்தும் ஒருவரைக் குறிக்கும். எல்லா கணினிகளிலும் பயனர் (User) எனும் பதிவு பக்கம் கட்டாயம் இருக்கும். அங்கே இந்த "பயனர்" எனும் பதிவு பக்கத்தை அல்லது பெயரை அநேகமாக கணினியை வாங்கியப்பின் பயன்படுத்துபவர் தனது பெயரை அல்லது தான் விரும்பு பெயரை இட்டு மாற்றம் செய்துக்கொள்வார். இங்கே "பயனர்" எனும் சொல்லானது அக்கணினியை பயன்படுத்துபவரும் பயன்பெறுபவரும் ஆகிய இரண்டு பொருற்களை உணர்த்துகிறது.  

## இணையத்தில் பயனர்
இணையத்தில் பயனர் எனும் சொல்லானதும் இணையத்தைப் பயன்படுத்துவோர் மற்றும் பயன்பெறுவோர் எனும் இருபொருள் கொண்டதே ஆகும். அதனடிப்படையில் இணையத்தை பயன்படுத்தும் அனைவரும் பயனர்களே ஆவர். சில இணையத்தளங்களில் பயனர் பக்கங்கள் உள்ளன. அந்த பயனர் பக்கங்களை பார்வையிட பொதுவாக எல்லாப் பயனர்களுக்கும் முடியுமாயினும், அவற்றின் உள்நுழைந்து மேலதிகமான பயன்களைப் பெறுவதற்கு பயனராக பதிவு செய்தல் அவசியமாகும்; இதனை பயனராக கணக்கு திறத்தல் என்றும் கூறப்படுக்கின்றது. பயனராக பதிவு செய்வதற்கு அல்லது ஒரு பயனர் கணக்கு திறப்பதற்கு ஒரு பயனர் பெயரும் அவசியமாகும். பயனர் பெயர் என்பது தாம் விரும்பு வகையில் ஒருவர் இட்டுக்கொள்ளும் பெயராகும்.  

## பயனர் கணக்கு

## விக்கிப்பீடியா பயனர்

## மாற்றுக்கருத்து
இந்த "பயனர்" எனும் சொல் தொடர்பில் பல திறனாய்வாளர்களிடம் மாற்றுக்கருத்துக்களும் உள்ளன. சில கணினியல் தொழில்சார் திறானாய்வாளர்கள் இந்த "பயனர்" எனும் சொல் ஏற்புடையதல்ல என்றும் அச்சொல் தொடர்பில் தமது விருப்பமின்மையையும் தெரிவித்துள்ளனர்; அத்துடன் இந்த "பயனர்" எனும் சொற்பதம் மாற்றம் பெறவேண்டும் என்பதனையும் வலியுருத்துகின்றனர்.
# யூசுஃப் பதான்



**யூசுஃப் கான் பதான்** (**Yusuf Khan Pathan** பிறப்பு 17 நவம்பர் 1982) ஓர் இந்தியத் துடுப்பாட்டக்காரர். முதல்தரத் துடுப்பாட்டத்தில் 2001/02 காலத்தில் காலடி வைத்தார். மிகவும் ஆற்றலுடைய வலதுகை மட்டையாளரும் வலதுகை புறத்திருப்ப பந்து வீச்சாளருமாவார். இவரது தம்பி இர்ஃபானும் ஓர் இந்தியத் துடுப்பாட்டக்காரர் ஆவார்.  

## பன்னாட்டு நூறுகள்
### ஒருநாள் பன்னாட்டுத் துடுப்பாட்டத்தில் சதங்கள்
- **ஓட்டங்கள்** நெடுவரிசையில், * எனக் குறிப்பிடப்பட்டால் **ஆட்டமிழக்காது** எனப் பொருள் கொள்க.
- **ஆட்டங்கள்** நெடுவரிசையில் **ஆட்ட எண்** என்பது விளையாட்டளாரின் வாழ்நாளில் எத்தனையாவது ஆட்டம் எனப் பொருள் கொள்க.

**ஒருநாள் பன்னாட்டுத் துடுப்பாட்ட சதங்கள் - யூசுஃப் பதான்**

| ஓட்டங்கள் | ஆட்டங்கள் | எதிர் | நகரம்/நாடு | நிகழிடம் | ஆண்டு |  |
| --- | --- | --- | --- | --- | --- | --- |
| **[1]** | 123* | 41 | பெங்களூரு, இந்தியா | எம். சின்னசுவாமி அரங்கம் | 2010 |  |
| **[2]** | 105 | 45 | செஞ்சூரியன், தென்னாபிரிக்கா | சூப்பர்ஸ்போர்ட்ஸ் பார்க் | 2011 | } |
# ஜெட்பர்க் நடவடிக்கை



**செட்பர்க் நடவடிக்கை** (*Operation Jedburgh*, ஜெட்பர்க் நடவடிக்கை) என்பது இரண்டாம் உலகப் போரின் மேற்குப் போர்முனையில் நிகழ்ந்த ஒரு ரகசிய நாசவேலை நடவடிக்கை. இதில் நாசி ஜெர்மனியின் ஆக்கிரமிப்பில் இருந்த பிரான்சு, பெல்ஜியம், நெதர்லாந்து நாடுகளில் இயங்கி வந்த உள்நாட்டு எதிர்ப்புப் படைகளுக்குத் துணையாகச் செயல்பட நேச நாட்டு சிறப்புப் படை அதிகாரிகள் வான்குடை மூலம் அந்நாடுகளுக்கு அனுப்பப்பட்டனர்.  

1940ல் பிரான்சு, பெல்ஜியம், நெதர்லாந்து ஆகிய நாடுகள் நாசி ஜெர்மனியால் தோற்கடிக்கப்பட்டு ஆக்கிரமிக்கப்பட்டன. இந்த நாடுகளில் நாசி ஆட்சிக்கு எதிராக உருவான உள்நாட்டு எதிர்ப்பு இயக்கங்களுக்கு ஆயுதப் பயிற்சியளித்து தேவையான தளவாடங்களை வழங்க பிரிட்டன் மற்றும் இந்நாடுகளில் நாடு கடந்த அரசுகள் திட்டமிட்டன.  

பிரிட்டனின் சிறப்பு நடவடிக்கைகள் செயற்குழு, அமெரிக்காவில் மேல்நிலை உத்திச் சேவைகளுக்கான அலுவலகம், சுதந்திர பிரெஞ்சு அரசின் உளவு மற்றும் நடவடிக்கைகளுக்கான நடுவண் அமைப்பு ஆகியவை ஒன்றிணைந்து ஜெட்பர்க் நடவடிக்கையைத் தொடங்கின. இதில் மூன்று உறுப்பினர்களைக் கொண்ட குழுக்கள் பயிற்சி அளிக்கப்பட்டு நாசி ஆக்கிரமிப்பு நாடுகளில் வான்குடை வழியாக தரையிறக்கப்பட்டனர்.  

“ஜெட்பர்குகள்” என்று அழைக்கப்பட்ட இக்குழுவினர் உள்நாட்டு எதிர்ப்புப் படையினருக்கு ஆயுதப் பயிற்சி, நாச வேலைப் பயிற்சி, கொரில்லாப் போர்முறைகள் ஆகியவற்றில் பயிற்சி அளித்தனர். எதிர்ப்புப் படையினருக்கும் நேச நாட்டுப் போர்த் தலைமையகத்துக்கும் இடைமுகமாகச் செயல் பட்டனர். 1944ல் மேற்கு ஐரோப்பா மீது நேச நாட்டுப் படைகள் கடல்வழியாகப் படையெடுத்த போது, அவற்றுக்குத் துணையாக ஜெர்மானிய படைநிலைகளுக்குப் பின்னால் நாச மற்றும் சீர்குலைப்பு வேலைகளிலும் இக்குழுக்கள் ஈடுபட்டன.
# மாற்றுக்கருத்து

**மாற்றுக்கருத்து** என்பது ஒரு திட்டத்தை முன்னெடுத்து செல்லும் போது, பொதுவாக எல்லோரும் சிந்திக்கும் வழிமுறையில் இருந்து மாறுப்பட்ட அதேவேளை ஏற்கத்தகுந்ததும் சிறந்ததுமான கொள்கையினை அல்லது திட்டத்தை முன்வைப்பதனைக் குறிக்கும். மாற்றுக்கருத்து என்பதனை ஒரு அமைப்பின் அல்லது திட்டத்தின் உள்ளிருந்து அல்லது வெளியில் இருந்து என்றாலும் முன்வைக்கலாம். ஆனால் அவை அவை அந்த குறிப்பிட்ட அமைப்பின் அல்லது திட்டத்தின் வளர்ச்சியை நோக்காகக் கொண்டதாக இருத்தல் வேண்டும். அவ்வாறான மாற்றுக்கருத்து சிந்தனைகள் பல்வேறு மட்டத்தின் அறிவியலாளர்கள் மற்றும் திறனாய்வாளர்கள் போன்றோரால் வரவேற்கப் படுகின்றது. சில மாற்றுக்கருத்து சிந்தனையாளர்களின் தோற்றம் என்பது உலக போக்கினையே மாற்றியமைத்தவைகளும் உள்ளன.  

## மாற்றுக்கருத்தாளர்கள்
உலகளவில் போற்றப்படும் மாற்றுக்கருத்து சிந்தனையாளர்கள் எனும் வரிசையில் ...  

## போலி மாற்றுக்கருத்தாளர்கள்
மாற்றுக்கருத்து எனக் கூறிக்கொண்டு ஒரு அமைப்பு அல்லது திட்டம் குறித்த எந்த நன்னோக்கும் அற்ற வகையில் உள்ளிருந்து அல்லது வெளியில் இருந்து விடப்படும் கருத்துக்கள் அல்லது அறிக்கைகள் "மாற்றுக்கருத்து" எனும் வகையில் சாராது. அவ்வாறானவை பெரும்பாலும் ஒரு அமைப்பினை அல்லது திட்டத்தை சீர்குழைப்பதற்கு, எதிர்பதற்கு, மக்கள் மனங்களில் இருந்து எதிர்ப்பலைகளை தோற்றுவிப்பதற்கு, பிழையான கருத்துக்களை புகுத்துவதற்கு திட்டமிட்டு விடப்படும் கருத்துக்கள் அல்லது அறிக்கைகள் மட்டுமே ஆகும். இவ்வாறானவை சமுதாயத்தில் பிழையான கருத்துக்களை மக்கள் மத்தியில் விதைப்பதுடன் பாரிய அபாயங்களை தோற்றுவிப்பதற்கும் வழி வகுத்து விடுகின்றன.
# ஃபலேசு


**ஃபலேசு** (, ஃபலேஸ்) என்பது பிரான்சின் வடமேற்குப் பகுதியில் அமைந்துள்ள “கம்யூன்” என்னும் பிரஞ்சு நிர்வாகப் பிரிவு வகையைச் சேர்ந்த ஒரு உள்ளூராட்சிப் பிரிவு. இது கீழை நார்மாண்டியின் கல்வாடோ பகுதியில் அமைந்துள்ளது. 2012 ஆம் ஆண்டுக் கணக்கின்படி இதன் மக்கள்தொகை 8,413.  

## அமைவு
கௌணின் (*Caen*) தென்கிழக்கில் தொலைவில் தீவ் ஆற்றின் துணை ஆறான ஆண்த ஆற்றங்கரையில் ஃபலேசு அமைந்துள்ளது.  

## வரலாறு
கோட்டை]]  

இங்கிலாந்தை ஆண்ட முதலாம் நார்மன் மன்னரான வாகையாளர் வில்லியம் ஃபலேசில் பிறந்தவர்.  

இரண்டாம் உலகப் போரில் ஃபலேசின் பெரும்பகுதி குண்டுவெடிப்பால் அழிவுற்றது. ஆகத்து 1944 ல் நிகழ்ந்த தாக்குதலில் இரண்டு ஜெர்மானியப் படைகள் நேச நாட்டுப்படைகளால் சுற்றிவளைக்கப்பட்டு அழிக்கப்பட்டன. 10,000 ஜெர்மானியப் படை வீரர்கள் கொல்லப்பட்டனர்; 50,000 படை வீரர்கள் சிறைபிடிக்கப்பட்டனர்.  

## மக்கட்தொகை
# வார்ப்புரு:Infobox referendum

<includeonly>{| ="1" cellpadding="4" cellspacing="0"background-color:#eeeeee; font-size:135%;"  
! }  
|-  
| }  

| தேர்தல் முடிவுகள் |
| --- |

| வாரியாக முடிவுகள் |
| --- |
| ]] |
| } |

|-  
|<small>}</small>  
|}</includeonly><noinclude>  

</noinclude>
# ஆணியல் பெண்

**ஆணியல் பெண்** (Tomboy) என்பது ஒரு ஆணின் இயல்பான குணியியல்புகள் இருப்பதாகக் காணப்படும் அல்லது வெளிக்காட்டும் பெண்களை குறிக்கும். குறிப்பாக இந்த ஆணியல் பெண்களிடன் உடை, நடை, அலங்காரம் ஆண்களைப் போன்றே இருக்கும். சிலரது குரலும் ஆண் தன்மையுடைவையாகவும் காணப்படுகின்றன.  

ஒரு "ஆணியல் பெண்" எப்போதும் ஒரு ஆணை பார்த்து சலனப் படுபவராக இருக்க மாட்டார். ஆண்களை "அடே நண்பா" என்று அழைத்து தானும் ஒன்றாக ஆண்களுடன் இணைந்து விளையாட்டு முதல் அனைத்து செயல்பாடுகளிலும் இணைந்து பங்குபற்றுவோர்களாகக் காணப்படுவார். இதையறியாத ஆண்கள் அவர்களை சாதாரணப் பெண்களாக நினைத்து பழக முற்படுகையில் சிக்கல் உருவாகின்றது. அவ்வாறான நிலையில் ஆண்களுடன் உறவு நிலையை விரும்பாத ஆணியல் பெண்கள் ஒதுங்கிக்கொள்வதனையும் காணக்கூடியதாக உள்ளது.  

## சொல் விளக்கம்
ஆங்கிலத்தில் பேச்சு வழக்கில் ஒரு சொல் ("Tomboy" ) இருப்பினும், ஆங்கில அகராதிகளில் வேறு விளக்கம் ("A boyish girl") கொடுக்கப்பட்டுள்ளது.  

## இல்லறவாழ்வு
இவ்வாறான பெண்கள் ஆண்களுடனான இல்லற வாழ்வை விரும்புவதில்லை. இலங்கை, இந்தியா உட்பட பல நாடுகளில் இவ்வாறானவர்களின் இயல்பு தன்மை காணப்படாததால் அல்லது புறக்கணிக்கப்படுவதால் ஆண்களுடன் ஏற்படுத்திவைக்கும் இல்லற வாழ்வில் சிக்கல்களும் தோன்றுகின்றன. சில மேற்கத்தைய நாடுகளில் இவ்வாறானவர்களில் குணயியல்புகள் பரீசிலிக்கப் பட்டு இவர்களையும் சமூகத்தில் சமமானவர்களாக மதித்து, அவர்களின் விருப்புக்கமைய உறவு வைத்துக்கொள்ளும் இன்னொரு பெண்ணுடனான உறவை மனிதநேய அடிப்படையில் ஏற்றுக்கொள்ளப் படுகின்றன. இவ்வாறு ஏற்றுக்கொள்ளும் நிலையிலேயே திருமணங்களும் தற்காலத்தில் நடைபெற்று வருகின்றன.  

## நாடுகளில் ஏற்புநிலை
ஐக்கிய நாடுகள் சட்டத்திலும் இவர்களுக்கான அங்கீகாரம் உள்ளது. குறிப்பிட்ட சில நாடுகளில் இவ்வாறான ஆணியல் பெண்களின் உறவு வாழ்க்கை முறை சட்டவிரோதமாக பார்க்கப்படுவதால், அவர்கள் தமது கோரிக்கையை ஐக்கிய நாடுகள் ஆணையத்தில் அதற்கான பிரிவில் முறையிடுவதன் ஊடாக, கோரிக்கைகள் பரிசீலனைக்கு ஏற்றுக்கொள்ளப்படுகின்றன.  

## தொலைக்காட்சியில்
ஜீ தமிழ் தொலைக்காட்சியில் ஒளிபரப்பாகும் சத்யா என்ற தொடர் ஆணியல் பெண்ணின் வாழ்வை மையமாகக் கொண்டு எடுக்கப்பட்ட முதல் தமிழ்த் தொடர் ஆகும்.
# யக் பெறய

**யக் பெறய** (*Yak Beraya*) என்பது இலங்கையின் ஒரு தாள வாத்தியக் கருவியாகும். பெறய என்னும் சிங்களச் சொல் மேளம் எனும் இசைக்கருவியைக் குறிக்கும்.  

இலங்கையில் யக் பெறய, றுகுண பெறய, தெவில் பெறய, பகத்தரட்ட பெறய என்பன தாழ்நிலப் பகுதி (தெற்குப் பகுதி) நாட்டியங்களுடன் இணைந்த பாரம்பரிமான மேளங்களாகும். நீண்ட உருளை வடிவமான இந்த இசைக்கருவி இரண்டு கைகளாலும் இசைக்கப்படுகின்றது.  

யக் பெறய கிட்டத்தட்ட 3 அடி நீளமானதும், 1 அடி 3 அங். விட்டம் உடையதும் ஆகும். இதன் வட்டப் பகுதி மான் தோலினால் ஆனது.
# பிரகீத் எக்னலிகொட

**பிரகீத் எக்னலிகொட** (*Prageeth Eknaligoda*) இலங்கையின் ஊடகவியலாளரும், கேலிச்சித்திர ஓவியரும் ஆவார். சுதந்திர ஊடக அமைப்பைச் சேர்ந்த இவர் லங்காநியூஸ்.கொம் இணையத்தளத்தின் ஊடகவியலாளராகப் பணியாற்றியவர். இவர் இலங்கை அரசுத்தலைவர் தேர்தலுக்கு இரண்டு நாட்களுக்கு முன்னர், 2010, சனவரி 24 ஆம் நாள் இரவு 08:30 மணியளவில் கொஸ்வத்தை என்ற இடத்தில் வைத்துக் காணாமல் போனதாக முறையிடப்பட்டது  
. இவர் இலங்கை அரசு சார்பானவர்களால் கடத்தப்பட்டதாக அவரது குடும்பத்தினர் நம்புகின்றனர், ஆனாலும் இதனை அரசாங்கள் மறுத்துள்ளது. முன்னாள் இராணுவத் தளபதி சரத் பொன்சேகாவை மையப்படுத்தி "போர் ஒன்றை வெற்றி கொள்வதற்கான இரகசியங்கள்' என்ற 40 நிமிட நேர ஆவணத் திரைப்படத்தைத் தயாரித்தவர்களில் இவரும் ஒருவர்.  

எக்னலிகொட காணாமல் போன நிகழ்வை விளக்கி பன்னாட்டு மன்னிப்பு அவை அறிக்கை வெளியிட்டுள்ளது. எல்லைகளற்ற செய்தியாளர்கள் என்ற அமைப்பும் இவரைப்பற்றித் தனது கரிசனையை வெளிப்படுத்தியுள்ளது. ஆனாலும் இவர் இதுவரையில் கண்டுபிடிக்கப்படவில்லை.
# பியூஷ் சாவ்லா


**பியூஷ் பிரமோத் சாவ்லா ** (Piyush Pramod Chawla, பிறப்பு 24 திசம்பர் 1988, அலிகர், உத்தரப் பிரதேசம்) ஓர் இந்தியத் துடுப்பாட்டக்காரர் ஆவார். பத்தொன்பது கீழ் இந்தியத் துடுப்பாட்ட அணியிலும் மத்திய வலய துடுப்பாட்ட அணியிலும் ஆடியவர். உள்ளூர் போட்டிகளில் கழல் திருப்ப பன்முகத் துடுப்பாட்டக்காரராக அறியப்பட்டாலும் ஒருநாள் பன்னாட்டுத் துடுப்பாட்டங்களில் தமது மட்டையடித் திறனை இதுவரை வெளிப்படுத்தவில்லை.  
2004-05 ஆட்டகாலத்தில் இங்கிலாந்தின் பதினொன்பது அகவைக்குக் கீழானவர்களுக்கான அணிக்கெதிரே இந்திய பதினொன்பது கீழ் அணியில் தமது ஆட்டத்தைத் துவங்கினார். இரண்டு ஆட்டங்களில் 13 விக்கெட்களை சராசரி 12 ஓட்டங்களுக்கு வீழ்த்தினார்.2005-06 காலத்தில் ஆத்திரேலியாவின் பதினொன்பது கீழ் அணிக்கெதிரே இந்தியாவில் ஆடிய ஐந்து ஆட்டங்களில் எட்டு விக்கெட்களை வீழ்த்தினார். இவரது பந்துவீச்சு மணிக்கு 80 முதல் 85 கி.மீ வேகத்தில் இருக்கும்.2005-06 காலத்தில் இந்தியாவின் இரண்டாம்நிலை அணிக்கு ஆடத் தேர்ந்தெடுக்கப்பட்டார். இந்தப் போட்டிகளில் இந்தியாவின் முதல்நிலை அணியுடன் ஆடியபோது இரண்டு விக்கெட்களை வீழ்த்தினார். இறுதிப் போட்டியில் இந்திய முதல்நிலை அணியுடன் ஆடிய ஆட்டத்தில் துடுப்பாட்டத்தின் சாதனையாளரும் மிகச்சிறந்த மட்டையாளருமான சச்சின் டெண்டுல்கரை கூக்ளி பந்து மூலம் குச்சத்தை வீழ்த்தி ஆட்டமிழக்கச் செய்தது இவரது ஆட்டத்திறனை வெளிப்படுத்துவதாக அமைந்தது. அதே ஆட்டத்தில் முதல்நிலை மட்டையாளர்களான யுவராஜ் சிங், மகேந்திர சிங் தோனி ஆகியோரையும் வீழ்த்தினார். இருவாரங்களில் நடந்த துலீப் கோப்பைப் போட்டியிலும் தமது பன்முகத் திறமையை வெளிப்படுத்தினார்.  

சாவ்லா தேர்வுத் துடுப்பாட்டத்தில் மார்ச்சு 2006ஆம் ஆண்டு நாக்பூரில் இங்கிலாந்திற்கு எதிரான இந்திய அணியில் தேர்ந்தெடுக்கப்பட்டார். இருப்பினும் இவரது முதல் தேர்வு ஆட்டம் மொகாலியில் நடந்த இரண்டாம் தேர்வில் வாய்த்தது. இதன்மூலம் சச்சின் டெண்டுல்கரை அடுத்து மிக இளவயதில் தேர்வுத் துடுப்பாட்டத்தில் அறிமுகமான இந்திய அணி வீரராக சாதனை படைத்தார்.  

முதல் ஒருநாள் பன்னாட்டுத் துடுப்பாட்டத்தில் 12 மே 2007ஆம் ஆண்டு விளையாடத் தேர்ந்தெடுக்கப்பட்டார்.வங்காள தேசத்துடன் நடந்த முதல் ஆட்டத்தில் மூன்று விக்கெட்கள் எடுத்தார். அடுத்து அயர்லாந்துடன் ஆடிய அவரது இரண்டாவது ஆட்டத்திலும் மூன்று விக்கெட்கள் எடுத்தார்.  

2009ஆம் ஆண்டு பிரித்தானிய கௌன்டி சசெக்ஸ் உடன் உடன்பாடு கையொப்பமிட்டு ஒரு திங்கள் ஆடினார்.தமது முதல் கௌன்டி போட்டியில் வொர்செஸ்டர்சைருக்கு எதிராக மொத்தமாக எட்டு விக்கெட்கள் எடுத்தார். தவிர முதல் இன்னிங்சில் ஒன்பதாவது ஆட்டக்காரராக களமிறங்கி 86 பந்துகளில் ஆட்டமிழக்காது 102 ஓட்டங்கள் எடுத்தார். 2010ஆம் ஆண்டில் சர்ரே கௌன்டிக்காக கையொப்பமிட்டுள்ளார்.  

மேற்கிந்தியத் தீவுகளில் நடந்த 2010 பதுஅ உலக இருபது20 போட்டியில் பங்கேற்ற இந்தியத் துடுப்பாட்ட அணியின் அங்கத்தினராக தேர்ந்தெடுக்கப்பட்டார்.  

பியூஷ் சாவ்லா 2011 உலக கோப்பை இந்திய அணியின் பதினைந்து நபர்களில் ஒருவராகத் தேர்ந்தெடுக்கப்பட்டுள்ளார்.
# பாலியல் கல்வி விளையாட்டு

பாலியல் கல்வியை மக்களிடம் கொண்டு சேர்க்க விளம்பரம், திரைப்படங்கள், ஒலிநாடாக்கள் என்று பல்வேறு விதங்களில் அரசு அமைப்புகளும், தனியார் தன்னார்வ அமைப்புகளும் முயற்சி செய்கின்றன. அந்த வகையில் கணினி **விளையாட்டு** மூலம் **பாலியல் கல்வி**யைப் புகட்டும் முறையும் ஒன்று.  

## பயன்பாடு
விளையாட்டின் மூலம் ஆணுறையின் அவசியம், பாதுகாப்பு உணர்வு, நோயின் தன்மை போன்றவற்றை விளையாடும் நபர் அறிந்து கொள்வர். இதன் மூலம் நோயைப் பற்றியும், அதன் தற்காப்பு முறைகள் பற்றியும் அறிந்து செயல்பட முடியும்.  

## விந்தணுக்களைப் பிடித்தல்
இத்தகு பாலியல் கல்வி விளையாட்டுகளில் ஒன்று விந்தணுக்களைப் பிடித்தல் (catch the sperm). இந்த விளையாட்டில் எதிர்வருகின்ற விந்தணுக்களையும், நோய்க் கிருமிகளையும் ஆணுறையைப் பயன்படுத்தி பிடிக்கவேண்டும். இந்த விளையாட்டு கணினி, கைபேசி என எல்லாவற்றிலும் எளிதாக விளையாடும் வகையில் இணைக்கப்பட்டுள்ளது.  

## ஆதாரங்கள்
# சா டின் ஹொய்


**சா டின் ஹொய்** அல்லது **டைட் கோவ்** (Sha Tin Hoi or Tide Cove) என்பது ஹொங்கொங்கில், சா டின் மாவட்டத்தில், சிங் மூன் கால்வாயின் முகத்துவாரம் ஆகும். இம்முகத்துவாரம் டோலோ துறைமுகப் பகுதியை முகப்பாகக் கொண்டுள்ளது. இப்பகுதி கடலை நிரப்பி பாரிய நிலவுருவாக்கத் திட்டத்தின் கீழ் உருவாக்கப்பட்டப் பகுதியாகும்.  

தற்போது இப்பகுதியை சா ட்டின் புதிய நகரம் என்றழைக்கப்படுகின்றது.
# சிங் மூன் ஆறு



**சிங் மூன் ஆறு** அல்லது **சிங் மூன் கால்வாய்** (Shing Mun River Channel) என்பது கடலுடன் இணைந்த ஒரு கால்வாய் அல்லது ஆறு ஆகும். இதனை "சிங் மூன் கால்வாய்", "சிங் மூன் ஆறு", சிங் மூன் கால்வாய் ஆறு" என்றும் பலப்பெயர்களில் அழைக்கப்படுகின்றது. இந்தக் ஆறு ஹொங்கொங்கில், சா டின் மாவட்டத்தில் உள்ளது.  

## வரலாறு
இந்த ஆறு ஊசி மலை எனும் இடத்தில் இருந்தே ஊற்றெடுப்பதாக அறியமுடிகிறது. 1970 ஆம் ஆண்டுகளில் இந்த ஆற்றின் கரைப் பகுதிகள் நிலவுருவாக்கத் திட்டத்தின் கீழ் சா ட்டின் புதிய நகரம் உருவாக்கம் பெற்றது. இந்த ஆறு 7 கிலோ மீட்டர்கள் நீளம் கொண்டதாகும். 200 அகன்ற செயற்கை கால்வாய்களையும் கொண்டுள்ளது.  

## வெளியிணைப்புகள்

- EPD - Shing Mun River Improvements
# செயற்கை பெண்குறி



**செயற்கை பெண்குறி** (*Artificial vagina*) என்பது பெண்குறியைப் போன்ற அமைப்பினை உடைய கருவியாகும். இந்த செயற்கை பெண்குறி ஆணின் சுயஇன்ப வேட்கையை தணிக்க உருவாக்கப்பட்டது. இது சிலிகான், பிளாஸ்டிக் கூட்டுப் பொருட்களால் உருவாக்கப்பட்டிருக்கும்.  

ஆண்குறியின் நீளத்திற்கு தக்கவாறு செயற்கை பெண்குறி கிடைக்கிறது.  

## கால்நடை பயன்பாடு
கால்நடை விந்து சேகரிப்பு மையங்கள் மற்றும் செயற்கை கால்நடைப் பண்ணைகளில் கால்நடைகளிடமிருந்து விந்து சேகரிக்க இந்தச் செயற்கை பெண்குறிகள் பயன்படுகின்றன. விந்து சேகரிக்க உருவாக்கப்பட்ட செயற்கை பெண்குறிகளை அந்த கால்நடையின் உடற்கூறியல் அம்சங்கள் ஆராய்ந்த பின் வடிவமைக்கின்றார்கள். பெண் கால்நடை பெண்குறி அமைப்பும், விந்து சேகரித்தலுக்கான சேமிப்பு குடுவையும் இத்துடன் இணைந்திருக்கும்.
# கெட்ட பெறய

**கெட்ட பெறய** (*Geta Beraya*) சிங்களவர்களது கலாசாரத்தைப் பறைசாற்றும் ஒரு பாரம்பரியம் மிக்க இசைக்கருவி ஆகும். இது மலையக சிங்கள மக்கள் மத்தியில் காணப்படும் ஒரு மேள இசைக் கருவியாகும். சிங்களவர் மத்தியில் உயர்நிலை, தாழ்நிலை என்ற அடிப்படையில் பிரிவினைகள் காணப்படுகின்றன. உயர்நிலை (உடரட்ட) எனும்போது மலையகப் பகுதிகளில் வாழ்பவர்கள் என்பதைவிட உயர்நிலப் பிரதேசங்களில் வாழ்பவர்கள் என்று கொள்ளப்படுகின்றது. ஏனையோர் தாழ்நிலப் பகுதிகளில் வாழ்பவர்களைக் குறிக்கும்.  

உயர்நிலைப் பகுதியில் குறிப்பாக கண்டிப் பகுதியில் வாழக்கூடிய சிங்கள மக்கள் மத்தியில் முக்கியத்துவம் பெற்றுள்ள ஒரு இசைக்கருவியே இந்த கெட பெறய ஆகும். விசேடமாக கண்டி நடனத்துடன் இணைந்ததாக இது காணப்படுகின்றது. கண்டி நடனம் ஆடுகையில் கட்டாயமாக வாசிக்கப்படும் பாரம்பரியமான இசைக்கருவிகளுள் இது முக்கியமானதாகும்.  

## வடிவம்
இம்மேளமானது மத்தியிலிருந்து இரண்டு பக்கமும் குறுகிச் செல்லுகின்ற வடிவத்தைக் கொண்டது. ஆனால், தாழ்நில சிங்கள மக்கள் பயன்படுத்தும் யக் பெறய இவ்வாறு குறுகிச் செல்லும் வடிவத்தையுடையதாக காணப்படமாட்டாது. அது ஒரு உருளை வடிவில் அமைந்திருக்கும்.  

## தோல்
ஆரம்பகாலங்களில் கெ(ட்)ட பெறய மேளத்திற்கு மான் தோலே பெருமளவுக்குப் பயன்படுத்தப்பட்டுள்ளன. தற்போது ஆட்டுத் தோலும் பயன்படுத்தப்படுகின்றது.  

## தாளநயத்துடன் வாசிக்கப்படும்
கெ(ட்)ட பெறய வாசிக்கப்படும் போது ஒரு தாளநயத்துடன் வாசிக்கப்படுவது குறிப்பிடத்தக்கது. குறிப்பாக நடனத்துடன் இணைந்ததாக இது இருப்பதினால் நடனத்திற்கேற்ற வகையிலே இதன் தாளம் அமைந்திருக்கும். சிங்களவருக்கு மட்டுமே உரித்தான ஒரு இசைக்கருவியாக இது கொள்ளப்படுகின்றது. இதைப் பயன்படுத்துபவர்கள் பெரும்பாலானவர்கள் சிங்களக் கலைஞர்களே.
# வளைகாப்பு



**வளைகாப்பு** அல்லது **சீமந்தம்** என்ற பண்டைய தமிழர் சடங்கு கருவுற்ற தாய்மார்களுக்கு செய்யும் ஓர் சடங்கு ஆகும். இச்சடங்கினை *சீமந்தம்* என்றும் அழைக்கின்றர். முதல்முறையாகக் கருவுற்றவர்களுக்கு 5 ஆம் மாதம் 7ஆம் மாதம் 9 ஆம் மாதம் ஆகிய காலங்களில் ஏதாவது ஒன்றில் அவரவர் குடும்ப வழக்கப்படி செய்கிறார்கள். மணப்பெண் போலவே பெண்களை அலங்கரித்து கைநிறைய வளையல்களை அடுக்குகிறார்கள். பெண்களே பங்கேற்கும் இவ்விழாவில் மகப்பேறடைந்த தாய்மார்கள் வந்திருந்து புதியதாக தாய்மை எய்தியிருக்கும் பெண்ணிற்கு வளையல்கள் அணிவதும் தாங்களும் அணிந்து கொள்வதும் நிகழும்.  

சீமந்த சடங்கின் முக்கிய நிகழ்ச்சியின் போது கருவுற்ற பெண்ணின் தலைமுடியை நேர் கோட்டில் சமமாக இரண்டாக *வகிடு* எடுக்கப்படும். இதனால் தலையின் நடுவில் கோடு போன்ற இடைவெளி ஏற்படும். இதற்கு வேலைப்பாடுகள் கொண்ட இரும்புக் குச்சி பயன்படுத்தப்படும். அதுமுதல் நாள்தோறும் கருவுற்ற பெண் வகிட்டின் முன்பக்கத்தில் குங்குமம் இட்டுக்கொள்ள வேண்டும்.  

இளஞ்சிசு உயிர் வாழ்தல் வீதம் குறைந்தும் மகப்பேறு கால மரணவீதம் கூடுதலாகவும் இருந்த பண்டைக்காலத்தில் சூலுற்றப் பெண் நல்ல முறையில் ஈன்றெடுக்க வேண்டும் என இச்சடங்கு வந்திருக்கலாம். மற்றொரு கருத்தாக ஆறாம் மாதம் முதல் குழந்தையின் கரு வெளியுலகை உணரத் தொடங்குகிறது; அக்காலத்தில் அதனை வரவேற்கும் வகையாக இந்தச் சடங்கு நடத்தப்படுவதாகக் கூறப்படுகிறது.  

சில குடும்பங்களில் வேதியரை அழைத்து சிறப்பு யாகம் ஒன்றை **பும்சுவன சீமந்தம்** என்று நடத்தப்படுகிறது.  

## ஆடிப்பூர வளைகாப்பு விழா
சக்தியை முதற்கண் தெய்வமாக வணங்கிடும் சாக்த மதப்பிரிவில் வளைகாப்பு திருவிழா நடத்தப்படுகிறது. ஆடி மாதம் பூரம் நட்சத்திர நாளன்று அம்மன் கோவில்களில், அம்மனே கற்பவதியாக இருப்பதைப் போன்று அலங்காரம் செய்து பட்டுத்து, வளையல் அணிவித்து கொண்டாடப்படுகிறது. இந்நாளில் கர்ப்பிணி கோலத்தில் அம்மனை தரிக்கலாம். இந்த விழாவில் கலந்து கொள்ளும் பெண் பக்தர்களுக்கு மஞ்சள், குங்குமம், வளையல்கள், இனிப்புகள் ஆகியவை கொடுக்கப்படுகின்றன.  

வளைகாப்பு நடைபெறும் சில கோவில்கள் -  
- கோவில்பட்டி செண்பவல்லி அம்மன் கோவில்
- உத்தரகோசமங்கை வராகி அம்மன் கோவில்
- உறையூர் குங்குமவல்லி அம்மன் கோவில்
- திருச்சி பீமநகர் அருள்மிகு செடல் மாரியம்மன் கோவில்

## இதனையும் பார்க்க
இந்து சமயத்தினரின் 16 சடங்குகள்
# குடியரசு நாள் (இந்தியா)



**இந்தியக் குடியரசு நாள்** (*Republic Day of India*) இந்திய ஆட்சிக்கான ஆவணமாக, *இந்திய அரசு சட்டம் 1935* இன் மாற்றமாக இந்திய அரசியலமைப்புச் சட்டம் செயலாக்கத்திற்கு வந்த நாளாகும். இந்தியாவின் முக்கிய தேசிய விடுமுறை நாட்களில் இதுவும் ஒன்று.  

## வரலாறு
*(குதிரை வண்டியில்)* முதல் குடியரசு தின விழா அணிவகுப்பில் கலந்து கொள்ள தயாராகிறார்.ராஜ்பத், புது தில்லி, 1950.]]  
1930ஆம் ஆண்டு இந்திய விடுதலை இயக்கத்தினர் பூர்ண சுவராஜ் என்ற விடுதலை அறைகூவலை நினைவுகூர சனவரி 26ஆம் நாள் *விடுதலை நாளாக* காந்தியடிகளால் தேர்ந்தெடுக்கப்பட்டது. அன்றைய நாளில் நகர்ப்புறங்களிலும் சிற்றூர்களிலும் உள்ளூர் காங்கிரஸ் தலைவர்கள் கூட்டம் கூட்டி, காந்தியடிகள் கீழே கண்டவாறு பரிந்துரைத்த விடுதலை நாள் உறுதிமொழியை எடுத்துக்கொண்டனர்  

1950 முதல் இது குடியரசு தினமாகக் கொண்டாடப்படுகிறது.  

## கொண்டாடும் முறை
### தேசியத் தலைநகரில்
1. நாட்டின் தலைநகர் தில்லியில் இந்தியப் பிரதமர், மறைந்த இந்தியப்படை வீரர்களுக்காக இந்தியா கேட்டில் உள்ள அமர்சோதிக்கு வீரவணக்கம் செலுத்துவதுடன் தொடங்கும் விழாவில் குடியரசுத் தலைவர் மூவண்ணக் கொடியை ஏற்றி படைவீரர்களின் அணிவகுப்பைப் பார்வையிடுகிறார்.
1. தலைநகர் தில்லியில் குடியரசு நாள் அன்று குடியரசு தின விழா அணிவகுப்பு நடைபெறும்.
1. கடந்த ஆண்டில் நாட்டுக்கு மிகப்பெரும் சேவை புரிந்த படைவீரர்களுக்கான பதக்கங்களும் விருதுகளும் வழங்கப்படுகின்றன.

### மாநிலத் தலைநகரங்களில்
1. மாநிலங்களில் மாநில ஆளுநர் கொடியேற்றுவதுடன் காவலர் அணிவகுப்பையும், அரசுத்துறை மிதவைகளையும், பண்பாட்டு நிகழ்ச்சிகளையும் பார்வையிடுகிறார்.
1. சிறந்த காவலர்களுக்கு விருதுகள் வழங்கப்படுகின்றன.

## குடியரசு நாள் கொண்டாட்டங்கள்

## சிறப்பு விருந்தினர்
இந்த நிலப்படத்தில் காட்டப்படவில்லை.]]  
ஒவ்வொரு ஆண்டும் குடியரசு நாளன்று சிறப்பு விருந்தினர் ஒருவர் அழைக்கப்படுவார்.  

## தொடர்புடைய பக்கங்கள்

- இந்திய வரலாறு
- இந்தியாவின் விடுதலை நாள்
- பின்வாங்கு முரசறை
# வடிக பட்டுன நடனம்


**வடிக பட்டுன நடனம்** சிங்களவர்களது கலாசாரத்தைப் பறைசாற்றும் ஒரு பாரம்பரியம் மிக்க நடனக் கலையாகும். இது இலங்கையின் தாழ்நில பிரதேசங்களுக்குரிய பாரம்பரிய நடனங்களின் தோற்றங்களிலொன்றாகும். உயர்நிலப் பிரதேசங்களில் பாரம்பரிய நடனங்களில் ஒன்றாக கண்டிய நடனம் விளங்குவதைப் போல தாழ்நிலப் பிரதேசங்களுக்குரிய சிங்கள மக்கள் மத்தியில் இந்த வடிக பட்டுன நடனம் விளங்குகிறது.  

இது கடுமையாக நோய்வாய்ப்பட்டிருந்த அரசிக்கு வைத்தியம் செய்வதற்காக வடிகே நாட்டிலிருந்து வந்த சில பிராமணர்களின் வருகையினைக் கதையாகச் சொல்கிறது. வசனங்களும் உரையால்களும் பாளி, சமஸ்கிருதம் மற்றும் தமிழ் மொழிகளில் காணப்படுகின்றன.  

கண்டிய நடனத்தைவிட இது வித்தியாசமானது. கண்டி நடனம் அங்க அசைவுகளுக்கு முக்கியத்துவம் வழங்கப்பட்டிருக்கும். இந்நடனத்தில் அபிநயங்களுக்கே முக்கியத்துவம் வழங்கப்பட்டிருக்கும். இன்று தென்மாகாணத்தில் இடம்பெறக்கூடிய கலாசார நிகழ்ச்சிகளின்போதும் பெரஹர ஊர்வலத்தின்போதும் இது முக்கியத்துவம் பெற்ற ஒரு பாரம்பரிய நடனக் கலையாக நிகழ்த்தப்பட்டு வருகின்றது. இந்நடன நிகழ்ச்சிகளில் பெரும்பாலும் சிங்கள மக்களே பங்கேற்பர்.
# பாலியல் விளையாட்டுப் பொருட்கள்

**பாலியல் விளையாட்டு பொருட்கள்** (*sex toys*) பாலியல் உறவின் போது பயன்படுத்தப்படுகின்றன. பெரும்பாலானவை அதிர்வுரும் வகை, அதிர்வுறா வகை என இரண்டு பிரிவுகளுக்குள் அடங்கிவிடுகின்றன.  

துணையின்றி சுயஇன்பம் காண செயற்கை ஆண்குறியும், செயற்கை பெண்குறியும் உதவுகிறது. சிலிகான் பெண் பொம்மைகள் பாலியல் உறவு கொள்ள பயன்படுத்தப்படுகின்றன. இதைத் தவிர பெரும்பாலான பொம்மைகள் சாடிசம், சேடோமசோகிசம் (Sadomasochism) போன்றவற்றில் பெரும் பங்கு வகிக்கின்றன.  

## செயற்கை ஆண்குறி

செயற்கை ஆண்குறி என்பது சுய இன்பம் அனுபவித்தலிலும் பாலுறவுச் செயற்பாடுகளிலும் பயன்படும் ஓர் உபகரணமாகும். ஆண்குறியைப் போன்ற உருவத்தில் கண்ணாடி, பிளாஸ்டிக், ரப்பர் போன்றவற்றைப் பயன்படுத்தி இவை உருவாக்கப்படுகின்றன. யோனிவழி, குதவழி நுழைத்தே இவை பயன்படுகின்றன. செயற்கையான வாய்வழிப் பாலுறவிலும் பயன்படுகின்றன. ஒன்றுக்கு மேற்பட்டோர் ஒரு செயற்கை ஆண்குறியைப் பயன்படுத்துவதாயின் ஆணுறை பயன்படுத்தப்படுவது ஊக்குவிக்கப்படுகின்றது.  

## செயற்கை பெண்குறி

செயற்கை பெண்குறி (Artificial vagina) என்பது பெண்குறியைப் போன்ற அமைப்பினை உடைய கருவியாகும். இந்த செயற்கை பெண்குறி ஆணின் சுயஇன்ப வேட்கையை தணிக்க உருவாக்கப்பட்டது. இது சிலிகான், பிளாஸ்டிக் கூட்டுப் பொருட்களால் உருவாக்கப்பட்டிருக்கும்.  

ஆண்குறியின் நீளத்திற்கு தக்கவாறு செயற்கை பெண்குறி கிடைக்கிறது.  

## பாலுறவு தலையணை
இது பாலுறவுக்கென சிறப்பாக பயன்படுத்தப்படும் தலையணை. சில பாலுறவு முறைகளில் இந்தத் தலையணை இன்றி செயல்பட முடியாது.  

## பாலுறவு ஊஞ்சல்
பாலுறவு ஊஞ்சல் (Sex swing) பாலுறவின் போது எளிமையாக இயங்க உதவுகிறது. இதில் மூன்று வகைகள் உள்ளன.  

## அதிர்வுரும் கருவி (Vibrator)

இது ஆண்குறியை ஒத்த தோற்றத்தில் அமைந்திருக்கும் கருவியாகும். இதன் முனைப்பகுதி அதிர்வுரும் வகையில் அமைக்கப்பட்டிருக்கிறது. இதற்கான ஆற்றலை மின்சாரத்தின் மூலமாகவோ, கொள்கலன் மூலமாகவே பெறுகிறது. இது பட்டாம்பூச்சி, முயல், முட்டை என ஏகப்பட்ட வகைகளில் இருக்கிறது. பெண்களின் சுயஇன்ப வேட்கையை தணிக்க உருவாக்கப்பட்டது.
# அதிரசம்

**அதிரசம்** (*Adhirasam*) அல்லது கொங்கு தமிழ் மற்றும் கன்னடத்தில் **கஜ்ஜயா/கஜ்ஜாயம்** அல்லது தெலுங்கில் **அரிசெலு** அல்லது மராத்தியில் **அனர்சா** அல்லது ஒடியாவில் **அரிசா பிதா** என்பது தமிழ் உணவு, கன்னட உணவு, தெலுங்கு உணவு மற்றும் மராத்தி உணவு மற்றும் ஒடியா உணவு வகைகளில் ஒன்றாகும். இது டோனட் போன்ற இனிப்பு தின்பண்டமாகும். கன்னடம், தெலுங்கு, மகாராஷ்டிரா, ஒடிசா மற்றும் தமிழ் நாகரிகங்களில் பிரபலமடைந்த நீண்ட வரலாற்றை இந்த உணவு வகை கொண்டுள்ளது. இவை வடை போன்ற வடிவமுடையது, ஆனால் இனிப்பு சுவையுடையது. தனித்து உண்ணக்கூடியது.  

தீபாவளி பண்டிகையின்போது ஒவ்வொரு வீட்டிலும் தயாரிக்கப்படும் அதிரசம், தமிழ்நாடு மற்றும் கர்நாடக கோவில்களிலும் பிரசாதமாக வழங்கப்படுகிறது.  

## வரலாற்று மற்றும் கலாச்சார முக்கியத்துவம்
கல்வெட்டுச் செய்திகளின்படி 16 ஆம் நூற்றாண்டில் விஜயநகர பேரரசர் கிருஷ்ணதேவராயரின் காலத்தின் அரிசி மாவு, வெல்லம், வெண்ணெய் மற்றும் மிளகு ஆகியவற்றினைக் கொண்டு இந்த இனிப்பு தயாரிக்கப்பட்டதாகச் செய்திகள் தெரிவிக்கின்றன. ஆண்டுதோறும் கும்பகோணம் அருகே உள்ள நல்லூரில் உள்ள பஞ்சவர்னேசுவரர் கோயில் திருவிழாவில் 6000 அதிரசம் 6000 வடைகளுடன் தெயவத்திற்குக் காணிக்கையாகத் தயாரிக்கப்படுகிறது. நள்ளிரவில் நடைபெறும் பிரார்த்தனைகளுக்காக, சூரிய உதயத்திற்கும் இரவு 11 மணிக்கும் இடையில் கோவில் சமையலறையில் சமைக்கப்படுகிறது. தமிழ் மக்களுக்கு மிகவும் பிடித்தமான பொதுவான தீபாவளி இனிப்பு தயாரிப்பு இதுவாகும்.  

## செய்முறை
சுவையான இந்த அதிரசம் தயாரிப்பு ஒரு வாரம் காலம் ஆகும். முதலில் அரிசியினைத் தண்ணீரில் ஊறவைத்து நிழலிலும் தரையிலும் உலர்த்தி, அரிசியானது 3/4 அளவில் காய்ந்து சிறிது ஈரப்பதத்தை வைத்திருக்கும். இப்பொழுது அரிசியினை திரித்து மாவாக மாற்றவேண்டும். வெல்லத்தினை பாகுபதத்திற்கு மாற்றி, அரிசி மாவுடன் சிறிது தூளாக்கப்பட்ட ஏலக்காயுடன் சேர்த்து அடர்த்தியான மாவுக் கலவையினைத் தயாரிக்கவும்.பந்துபோன்ற இம்மாவினை மண் பாண்டத்திற்கு மாற்றி, பானையின் மேற்பகுதியினை மெல்லிய வெள்ளை துணியால் மூடவேண்டும். பின்னர் பகல் நேரத்தில் சூரிய ஒளியில் வைப்பதன் மூலம் சுமார் 3-5 நாட்கள் புளிக்க அனுமதிக்கப்படுகிறது. இறுதியாகத் தயாரான, மாவினைச் சிறிய பந்துகள் போன்று உருட்டி எடுத்துத் தட்டி, கொதிக்கும் எண்ணெய்யில் வறுத்தெடுக்கவும்.  

## புகழ்பெற்ற இடங்கள்
  1. வெள்ளியணை - கரூர் மாவட்டம் வெள்ளியணை அதிரசம் புகழ் பெற்றதாகும்.
# விலங்குகளுடனான பாலுறவு



**விலங்குகளுடனான பாலுறவு** (*Zoophilia*) என்பது மாந்தர் ஒருவர் மனிதரல்லாத விலங்குகளுடன் பாலுறவு கொள்ளுதல் ஆகும். ஜூப்பியா என்ற கிரேக்க வார்த்தைக்கு விலங்குகளுடன் காதல் கொள்ளுதல் என்று பொருள். பெஷ்ட்டியாலிட்டி (Bestiality) என்பது மனிதன் விலங்குகளோடு பாலுறவு கொள்ளுதல் ஆகும்.  

## ஆய்வு
விலங்களுடனான பாலுறவு கொள்ளுதலை "மனச்சிதைவு நோயின் வெளிப்பாடு" என ஆராய்ச்சியாளர் Stephanie LaFarge தெரிவிக்கிறார். இவர் நியூ ஜெர்சி மருத்துவ பள்ளியில் துணை பேராசிரியாக இருப்பவர். இவ்வாறான பாலுறவு கொள்ளும் நபர்களைக் கண்டறிந்து சிகிச்சை அளிக்கப்பட வேண்டியதன் அவசியத்தினைக் குறிப்பிடுகிறார். இது ஒரு மன நோய் என்றும், இவ்வாறு செய்பவர்களை மனநோயாளிகள் என்றும் கூறுகிறார். மற்றொரு ஆராய்ச்சியாளர் Kinsey நான்கு சதவீத ஆண்களும், மூன்று புள்ளி ஐந்து சதவீத பெண்களும் இவ்வாறான உறவில் ஈடுபடுவதாகக் குறிப்பிடுகிறார்.  

## வரலாறு
8000 BC லிருந்து இந்த விதமான உடல் உறவு இருந்ததற்கான அத்தாட்சியாக வடக்கு இத்தாலியில் காணப்பட்ட ஓவியம் உள்ளது. இந்தியாவில் உள்ள கஜோரோ கோயில் வெளிப்புறத்தில் உள்ள சிற்பத்தில் ஒரு குதிரையுடன் ஒரு ஆணின் இணைவுக் காட்சி உள்ளது.  

## சட்டத்தின் பார்வையில்

சில நாடுகளில் விலங்குகளுடனான பாலுறவு கொள்ளுதல் தடை செய்யப்படா விட்டாலும், பெரும்பாலான நாடுகளில் மிருக வதைச் சட்டத்தின் கீழும், இயற்கைக்கு மாறான குற்றம் என்ற வகையிலும் இவ்வகைப் பாலுறவு சட்டபூர்வமாகத் தடை செய்யப்பட்டுள்ளது. இந்தியாவில் இந்தியத் தண்டனைச் சட்டம் IPC377 ல் இவ்வாறான பாலுறவுக் குற்றம் என கூறப்பட்டுள்ளது.  

இந்து, கிறித்துவ மக்களின் திருமணச் சட்டத்தில் தகாத உறவுகளோடு விலங்குகளோடு வைத்துக் கொள்ளும் புணர்ச்சியும் குறிப்பிடப்பட்டுள்ளது.  

## அறிவியல் ரீதியாக
விலங்குடன் புணர்தல் மனிதர்களுக்கு ஆரோக்கியம் இல்லை என்றே அறிவியல் எடுத்துரைக்கின்றது. விலங்கின் எச்சில், சிறுநீர், கழிவு, யோனியின் நீர் போன்றவற்றின் மூலம் புரூசிலோசிஸ், க்க்யூ காய்ச்சல், எலி காய்ச்சல் , டாக்சோகேரிஸ் போன்ற நோய்கள் ஏற்பட வாய்ப்புள்ளதாகக் கூறப்படுகிறது. மேலும் பெண்ணின் பெண் உறுப்பில் செலுத்தப்படும் விலங்கின் விந்து தீவிர ஒவ்வாமை ஏற்படுத்தி மரணம் கூட நிகழலாம்.  

மிருகத்தின் விந்து, பெண்ணையோ, ஆணின் விந்து பெண் விலங்கையோ கருவுறச் செய்ய இயலாது என்றும் இதற்குக் குரோமசோம்களின் முரண்பாடு முக்கியப் பங்கு வகிப்பதாகவும் கூறப்படுகிறது.
# ஆலம்பள்ளம்

**ஆலம்பள்ளம்** (*Alampallam*), தமிழ்நாடு, தஞ்சை மாவட்டம் பட்டுக்கோட்டை வட்டாட்சியில் அமைந்திருக்கும் ஒரு கிராமம். பட்டுக்கோட்டையிலிருந்து கிழக்கே 12 கி.மீ தொலைவில் மதுக்கூர் மற்றும் ஆலத்தூர் ஆகிய ஊர்களுக்கு இடையே அமைந்துள்ளது.  

## கோவில்கள்
ஆலம்பள்ளம் கிராமத்தில் மொத்தம் 8 கோவில்கள் உள்ளன.  

- விநாயகர் கோவில்
- முனீஸ்வரன் கோவில்
- மழை மாரியம்மன் கோவில்
- முத்து மாரியம்மன் கோவில்
- காளியம்மன் கோவில்
- பேச்சியம்மன் கோவில்
- அய்யனார் கோவில்
- காமாண்டி கோவில்

## பள்ளிகள்
ஆலம்பள்ளம் கிராமத்தில் தமிழக அரசு கல்வித் துறை கட்டுப்பாட்டில் இயங்கும் அரசினர் மழலையர் கூடமும், அரசினர் நடுநிலைப் பள்ளியும் இயங்கி வருகிறது.  

மழலையர் கூடம், அரசினர் ஆரம்பக் கல்வி நிலையம் ஆகும். இதில் 4 ஆசிரியர்கள் பணி புரிந்து வருகின்றனர். இது கிராம நிர்வாகத்தின் கீழ் கண்காணிக்கப் பட்டு வருகிறது.  

அரசினர் நடுநிலைப் பள்ளி, 1972 ஆம் ஆண்டு ஊராட்சி ஒன்றியத் துவக்கப்பள்ளி ஆக உருவாக்கப்பட்டது. பின்னர் அரசினர் நடு நிலைப் பள்ளி ஆக தரம் உயர்த்தப்பட்டது. இதில் ஆலம்பள்ளம் மற்றும் முசிரியைச் சேர்ந்த மாணவர்கள் பயின்று வருகின்றனர். இடவசதி மற்றும் மாணவர்களின் நலன் கருதி 1999 ம் ஆண்டு இப்போதுள்ள இடத்திற்கு மாற்றப்பட்டது.  

இதில் மொத்தம் 75 மாணவர்கள் பயின்று வருகின்றனர். 8 ஆசிரியர்கள் பணி புரிந்து வருகின்றனர். கணினி மற்றும் நூலகம் அரசினால் அமைத்துத் தரப்பட்டு உள்ளது. தமிழ், ஆங்கிலம், கணிதம், அறிவியல், சமூகறிவியல், கைத்தொழில் மற்றும் கணிப்பொறி போன்ற பாடங்கள் தமிழக அரசின் பாடத்திட்டத்தின் கீழ் தமிழ் மொழியில் பயிற்றுவிக்கப் படுகிறது. மேலும் மாணவர்களுக்கு விளையாட்டு மற்றும் உடற்பயிற்சி கூடம் அமைத்துத் தரப்பட்டு உள்ளது.
# ஆடையற்ற ஒளிப்படம்


மனிதர்களை உடைகளின்றி அல்லது அரை நிர்வாணமாக எடுக்கப்படும் ஒளிப்படங்கள் **ஆடையற்ற ஒளிப்படங்கள்** அல்லது **நிர்வாண புகைப்படங்கள்** (*nude photography*) என்று அழைக்கப்படுகின்றன. இத்தகு படங்கள் பாலுணர்வுக் கிளர்ச்சியம் வகையினைச் சேர்ந்தவையல்ல. கவர்ச்சிக்காகவும் பாலுணர்வைத் தூண்டுவதற்காகவும் எடுக்கப்படும் ஒளிப்படங்களில் இருந்து இவை வேறுபடுகின்றன. மனிதர்களைக் காட்டுவதிலிருந்து விலகி அவர்களது உடலைக் காட்டுவதில் இவ்வகைப் படங்கள் கவனம் செலுத்துகின்றது. அதிகமான நிர்வாண புகைப்படங்கள் பாரம்பரியமாக பெண்களையே பொருளாகக் கொண்டிருப்பினும் ஆண்களையும் சிறிதளவில் பொருளாகக் கொண்டிருக்கின்றது.
# ராதாரவி



**ராதாரவி** ஒரு தமிழ் நாட்டு நடிகரும், பா.ஜ.க அரசியல்வாதியும் ஆவார். இவருடைய தந்தை பிரபல தமிழ் நடிகர் எம். ஆர். ராதா ஆவார். தற்போது தென்னிந்திய நடிகர் சங்க செயலாளர் பதவில் இருக்கிறார். 2002-2006 காலகட்டத்தில் சைதாப்பேட்டை சட்டமன்றத் தொகுதி உறுப்பினராக இருந்தார். சிறிது காலம் அதிமுகவிலிருந்து விலகியிருந்த அவர் 2010ல் மீண்டும் அக்கட்சியில் இணைந்தார்.  

## வாழ்க்கைக் குறிப்பு
- இவர் ஜூலை 30ம் தேதி எம்.ஆர்.ராதாவுக்கும் தனலட்சுமி அம்மாளுக்கும் மகனாகப் பிறந்தார். இவருக்கு எம். ஆர். ஆர். வாசு என்ற சகோதரனும், ரசியா, ராணி, ரதிகலா என்று மூன்று சகோதரிகளும் உள்ளனர்.
- இவருடைய தந்தை எம்.ஆர்.ராதா அவர்களின் மற்றொரு மனைவியான கீதா ராதாவிற்கு பிறந்தவர்கள் நிரோஷா, ராதிகா ஆவார்கள். தன் வாழ்க்கைப் பயணத்தினை நாடக நடிகராக தொடங்கினார். ஒன்பதாம் வகுப்பில் ஜூலியஸ் சீசராக நடித்தார். கல்லூரி நாட்களில் நண்பர்களுடன் இணைந்து நாடகத்தில் நடித்தார்.
- மேலும் வி. கே. ராமசாமி, எம்.ஆர்.ஆர்.வாசு, டி.கே.சந்திரன் மற்றும் யுஏஏ போன்றவர்களின் நாடகங்களில் நடித்தார். 1980ல் தனியாக ஒரு நாடக கம்பேனியை தொடங்கினார். ரகசிய ராத்திரி எனும் கன்னட படத்தின் மூலம் தன்னுடைய திரைவாழ்க்கையை தொடங்கினார். கமலின் அறிமுகத்தினால்.
- இவர் 1976 ஆம் ஆண்டு கே.பாலச்சந்தரின் இயக்கத்தில் கமல்ஹாசன் நடித்த மன்மத லீலை படத்தில் ஒரு சிறிய கதாபாத்திரத்தில் அறிமுகமான முதல் திரைப்படமாக அமைந்தது.
- மேலும் தமிழ் திரையுலகில் டி. ராஜேந்தரரின் உயிருள்ளவரை உஷா என்ற படத்தில் முதன்முதலாக வில்லன் கதாப்பாத்திரத்தில் நடித்தார்.
- பின்பு வைதேகி காத்திருந்தாள், உயர்ந்த உள்ளம், சின்னத் தம்பி, பூவேலி , உழைப்பாளி, குரு சிஷ்யன் என தமிழ் திரையுலகில் பல வேடங்களில் தன் நடிப்பினை வெளிபடுத்தினார். வீரன் வேலுத்தம்பி என்ற படத்தில் நாயகனாகவும் நடித்தார்.
- இவர் தங்கை ராதிகாவின் தயாரிப்பான *செல்லமே* எனும் தொலைக்காட்சித் தொடரில் நடித்திருந்தார்.

## ராதாரவி நடித்துள்ள திரைப்படங்கள்
1. மன்மதலீலை
1. வீட்டுக்காரி
1. காதல் ஓவியம்
1. உயிருள்ளவரை உஷா
1. சிவப்பு சூரியன்
1. சூரக்கோட்டை சிங்கக்குட்டி
1. பொய்கால் குதிரை
1. இரு மேதைகள்
1. மதுரை சூரன்
1. அண்ணாமலை
1. வீரன் வேலுத்தம்பி
1. சின்ன முத்து
1. அமரன்
1. மருது
1. பூமகள் ஊர்வலம்
1. என்றென்றும் காதல்

## தொலைக்காட்சியில்

1. செல்லமே
1. அன்பே வா

## நடித்துக்கொண்டிருக்கும் படங்கள்
1. கடமை கண்ணியம் கட்டுப்பாடு
1. சுரல
1. சேது சமுத்திரம்
1. நல்வரவு

## மேலும் பார்க்க
- ராதிகா
- எம். ஆர். ராதா